ენასოკო

**ენასოკო** () — სოკოს სახეობა ძარღვასოკოსებრთა ოჯახისა, რომლის გავრცელების არეალი მოიცავს ევროპას, აზიასა და ჩრდილოეთ ამერიკას.

საჭმელი სოკოა, იხმარება ახალი, მხოლოდ ნორჩი ეგზემპლარები, ასაკთან ერთად მწარე გემოს იძენს. იზრდება წიწვოვან ტყეებში დიდ ჯგუფებად, ზაფხულიდან შემოდგომამდე. მიკოროზას უპირატესად წარმოქმნის ნაძვთან.

სოკო პირველად აღწერა გერმანელმა მიკოლოგმა იაკობ კრისტიან შეფერმა 1774 წელს როგორც *Clavaria ligula*. მიმდინარე ბინომიალური სახელწოდება მიანიჭა ნიდერლანდელმა მიკოლოგმა მარინუს ანტონ დონკმა 1933 წელს.

## აღწერა
ნაყოფსხეული — ენისებრი ან ქინძისთავისებრი. 3-8 სმ სიმაღლის და 2 სმ დიამეტრის, ზოგჯერ უფრო მცირე ზომის ნაყოფსხეული, რომელიც ძირისკენ წვრილდება და ძირში ქეჩისებურად არის შებუსული; მყიფეა, ჯერ კრემისფერია, შემდეგ მოყვითალო-ნარინჯისფერი და ბოლოს მონაცრისფრო.

ფეხი — გამოკვეთილი არ არის, გარდა ბუსუსებიანი ძირისა. ზედა ნაწილი უფრო მეტად ღრუბლისებრია, ქვემოთ — უფრო მაგარი. ფეხის ქვედა ნაწილი შედარებით გემოზე მწარეა.

რბილობი — თეთრი მოყვითალომდე, რბილი, ღრუბლისებრი, განსაკუთრებული სუნის გარეშე, ასაკთან ერთად მწარე გემოს იძენს. დაზიანებისას ფერს არ იცვლის. ქსოვილის ზედაპირი ნატრიუმის სულფატთან შეხებისას მწვანდება; ხოლო, კალიუმის ჰიდროქსიდი მას აყვითლებს.

სპორების ფხვნილი — მოყვითალო-თეთრი. ბაზიდიუმი ცილინდრული, გურზისებრი, 60-65 х 7-9 მკმ. სპორები — წვრილი, უფერული, კვერცხისებრ-ელიფსისებრი ფორმის, 10-15х3-5 მკმ. ქსოვილი ერთგვაროვანი, გააჩნია შემაკავშირებელი უჯრედები. ცისტიდების გარეშე.

## გავრცელება
იზრდება ნიადაგზე, წიწვოვან ტყეებში რიგებად და დიდ ჯგუფებად, უპირატესად მთიან რეგიონებში. მიკორიზას წარმოქმნის ნაძვთან.

გავრცელების არეალი მოიცავს ჩრდილოეთ ამერიკას (კანადა, აშშ), ევროპასა (ესპანეთი, საფრანგეთი, ცენტრალური ევროპა, ბრიტანეთი, სკანდინავია) და აზიას (რუსეთი, იაპონია). გავრცელებულია საქართველოშიც.

 იშვიათი სოკოა,  შეტანილია პოლონეთის, რუმინეთის, ბელგიისა და გერმანიის გადაშენების პირას მყოფი სახეობების ნუსხაში.

## მსგავსი სახეობები

ფაილი:Probably a Clavaria argillacea (Heideknotszwam) at Warnsborn heather at Schaarsbergen. See comment below - panoramio.jpg|*Clavaria argillacea* 
ფაილი:Clavariadelphus sachalinensis (S. Imai) Corner 172011.jpg|*Clavariadelphus sachalinensis* 
ფაილი:Clavariadelphus pistillaris 2013.jpg|*Clavariadelphus pistillaris* 
ფაილი:Clavariadelphus truncatus youngsters.jpg|*Clavariadelphus truncatus* 
ფაილი:2017-09-08 Hypocrea alutacea (Pers.) Ces. &amp; De Not 793718.jpg|*Hypocrea alutacea* 
ფაილი:2009-10-28 Macrotyphula fistulosa 31663.jpg|*Macrotyphula fistulosa* 
2012-01-09 Microglossum olivaceum (Pers.) Gillet 194616 crop.jpg|*Microglossum olivaceum* 

## გამოყენება
საჭმელი სოკოა, იხმარება ახალი, მხოლოდ ნორჩი ეგზემპლარები, ასაკთან ერთად მწარე გემოს იძენს. ზოგიერთი სახელმძღვანელო მას არასაჭმელ სოკოდ მიიჩნევს. ვიზუალურად ჰგავს მისივე გვარის რამდენიმე სახეობას, მათ შორის — ფილისქვისებრ სოკოსა და კომბალა სოკოს, რომლებიც უფრო დიდი ზომის არიან და ძირი შებუსვილი არ აქვთ.

## გალერეა

ფაილი:Clavariadelphus ligula - Flickr - Dick Culbert.jpg
ფაილი:Clavariadelphus ligula 060922a.jpg
ფაილი:Clavariadelphus ligula 47695.jpg
ფაილი:Clavariadelphus ligula - Pikkunuijakas, Barrklubbsvamp, Strap coral C IMG 9794.JPG

## რესურსები ინტერნეტში
*
*
*ენა სოკო — ბიომრავალფეროვნების გლობალური საინფორმაციო ფონდი

## სქოლიო
კატეგორია:საჭმელი სოკოები